Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: szerveik, a köztársasági megbízottak, valamint egyes centrális alárendeltségû szervek feladat- és hatásköreirõl rendelkezõ 1991. évi XX. törvény 132. §-át egy új (4) bekezdéssel egészítette ki. A módosítás a helyi önkormányzatoknak a tulajdonukban levõ egészségügyi intézmények által
Paragraph Index: 752

2. Az Eszt.-nek a helyi önkormányzatok egészségügyi szakellátási kötelezettségére vonatkozó szabályozása nem sérti az Alkotmány 43. § (2) bekezdésében foglalt azon követelményt, mely szerint a helyi önkormányzat jogait és kötelezettségeit törvény állapítja meg. Az Eszt. 2. §-a ugyanis pontosan és a helyi önkormányzatok számára elõrelátható és kiszámítható módon meghatározza egészségügyi szakellátási kötelezettségük tartalmát, amikor kimondja, hogy a helyi önkormányzatok egészségügyi szakellátási kötelezettségüket az Ntv. alapján megkötött és 2001. január 1-jén rájuk érvényes kapacitáslekötési megállapodások, valamint a külön jogszabály alapján 2001. évben történt normatíván belüli kapacitáslekötési módosítások szerinti mértékben és szakmai összetételben teljesítik. A törvény tehát egy meghatározott idõpontban fennálló mértékben állapítja meg a helyi önkormányzatok kötelezõ feladatának tartalmát. A helyi önkormányzatoknak az Eszt. 2. §-ában meghatározott kötelezõ feladatait sem egyedi államigazgatási döntéssel, sem szerzõdéssel nem lehet bõvíteni, illetõleg korlátozni. Az Eszt. 3. § (1) bekezdése alapján az egészségbiztosítás szervei az Eszt. 2. §-a szerinti szolgáltatásokra kötelesek kapacitáslekötési szerzõdést és finanszírozási szerzõdést kötni. Azaz a helyi önkormányzatok egészségügyi szakellátási kötelezettségének tartalma e szabályozás szerint nem egyedi szerzõdéseken alapul, hanem azt maga a törvény határozza meg.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes